ตลาดหุ้นเอเชียปรับตัวขึ้นภาคบ่ายวันนี้ หลังนักลงทุนคลายวิตกตลาดหุ้นจีน
ตลาดหุ้นเอเชียปรับตัวสูงขึ้นในการซื้อขายภาคบ่ายวันนี้ เนื่องนักลงทุนคลายความกังวลเกี่ยวกับภาวะตลาดหุ้นจีน และเชื่อว่าความผันผวนในตลาดจะลดลง 
9 ก.ย. 2558

ผู้สื่อข่าวรายงานว่า ตลาดหุ้นเอเชียปรับตัวสูงขึ้นในการซื้อขายภาคบ่ายวันนี้ เนื่องนักลงทุนคลายความกังวลเกี่ยวกับภาวะตลาดหุ้นจีน และเชื่อว่าความผันผวนในตลาดจะลดลง หลังจากที่ตลาดหุ้นจีนปิดทำการพุ่งขึ้นถึงเกือบ 3% เมื่อวานนี้
โดยดัชนีนิกเกอิปิดภาคเช้าพุ่ง 988.12 จุด หรือ 5.67% แตะที่ 18,415.20 จุด ดัชนี HSI ตลาดหุ้นฮ่องกงปิดภาคเช้าที่ 21,889.54 จุด เพิ่มขึ้น 630.50 จุด, +2.97%
ก่อนหน้านี้ คณะกรรมการกำกับหลักทรัพย์และตลาดหลักทรัพย์ของจีน (CSRC) เตรียมติดตั้งระบบ circuit breaker สำหรับดัชนีหุ้นในตลาด เพื่อการป้องกันการเทขายหุ้นจากกระแสวิตกจริตในช่วงที่ตลาดหุ้นผันผวนอย่างหนัก
ส่วนระบบ circuit breaker ของดัชนีเซี่ยงไฮ้คอมโพสิต และดัชนีเสิ่นเจิ้น จะผูกเข้ากับดัชนี CSI300  ซึ่งจะติดตามความเคลื่อนไหวหุ้นของทั้งสองตลาด
สำหรับข้อมูลเศรษฐกิจที่ได้มีการเปิดเผยในวันนี้ ได้แก่ ดัชนีความเชื่อมั่นผู้บริโภคของออสเตรเลียในเดือนก.ย.ร่วงลงอย่างหนัก อันเนื่องมาจากความปั่นป่วนในตลาดการเงินและความวิตกกังวลเกี่ยวกับเศรษฐกิจทั่วโลก
สถาบันเวสท์แพค/เมลเบิร์นรายงานว่า  ดัชนีความเชื่อมั่นผู้บริโภคในเดือนก.ย.ร่วง 5.6% แตะที่ 93.9 โดยต่ำกว่าระดับ 100 จุด ซึ่งชี้ให้เห็นว่าผู้บริโภคมองเศรษฐกิจในประเทศในแง่ลบมากกว่าแง่บวก